Hrvatski sabor
20041013

Kako u zimskim mjesecima, prvenstveno zbog visokih troškova grijanja, troškovi porastu i do 15% sindikalne procjene govore da će ove zime prvi puta sindikalna košarica probiti granicu od 6.000 kuna. I ako sad to malo se poigramo pa pretvorimo u američke dolare, onda možemo reći da je trebalo 4 godine da sindikalna košarica sa 601 dolara 1994. godine naraste na 762 dolara 1998. godine, znači za 161 dolar se povećala u 4 godine, a sada će očito za 4 mjeseca narasti sa 900 dolara na 1.100 dolara, što je povećanje u 4 mjeseca od 200 dolara. A jedno od datih obećanja ove Vlade, što smo večeras više puta isticali je rast životnog standarda. Ako s jedne strane nemamo rasta plaća, a s druge imamo rast inflacije, zaista mi nije jasno, kako Vlada misli da će se to pozitivno odraziti na rast životnog standarda građana. U onoj čuvenoj jamtvenoj kartici obećano je smanjenje poreza, gospodarski rast, rast zaposlenosti, rast životnog standarda i članstvo u Europskoj uniji i NATO-u.